
Karbantartási és használati útmutató
Építési helyszín:  …………………………………………..
Ahhoz, hogy a bitumenes vízszigetelő rendszer mindenkor maximális teljesítményt nyújtson, és hosszú távon megőrizze tulajdonságait, a tetők rendszeres karbantartást igényelnek.
A felület védelem nélküli bitumenes tetőszigetelések kialakításához gyakran használatosak az ásványi palával (szemcsékkel) felületkezelt lemezek, melyek nem igénylik a védő bevonatos lemezek esetében szükséges rendszeres karbantartást.
A felületükön található ásványi pala őrlemény réteg védi a lemezeket az UV sugárzás káros hatásaitól, így azok nem igényelnek védőbevonatot. A rendeltetésszerű használat során tartózkodjon mindennemű felelütkezeléstől.

Az ásványi őrleményes felületkezelés általában természetes pala őrleménnyel készül, így valószínű a kisebb mértékű színeltérés, mely a termék eredetéből adódik.
 
Az alkalmazott pala mennyisége négyzetméterenként 800 - 1000 gramm. Nem rendellenes, ha a pala őrlemény egy része a bitumenes vízszigetelő lemez első használatbavételekor lehullik. A szabványok szerint akár 30%-os leválás is elfogadható - ez azért fordul elő, mert a gyártási folyamat során nem hatol be az összes palaőrlemény a bitumenbe, és a laza őrlemény valószínűleg le fog válni a lemez beépítése során.
Amennyiben a tetőre épületgépészeti elemek (hűtők, légcsatornák, berendezések stb.) kerülnek, ügyeljen rá, hogy tartóelemeik ne sértsék meg a bitumenes lemezt (szakadás, a lemezbe beépített tartóelem stb.). 
Amennyiben az épületgépészeti elemek felszerelése során a tető rétegrendjét megbontják, úgy a jótállás akkor terjed ki a megbontott tetőrészre, amennyiben a rétegrend helyreállítását, a szükséges kijavítást a Drywall Service Kft. végezte el.
A felület védelem nélküli tető rendszerekben alkalmazott polimer-modifikált bitumenes vízszigetelő       lemezekre/-hez - akár simák, akár palaőrleményes felületűek - kizárólag a vízszigetelő lemez és/vagy a tetőn található egyéb gép vagy épületgépészeti elem karbantartása céljából lehet rálépni/hozzáférni.
Nyáron a hő hatására a bitumen meglágyul, ami hajlamosabbá teszi a felületkárosodásra, különösen magastetőkön. A lemezekre ennek ellenére rá lehet lépni a tető vagy ott található gépek/épületgépészeti elemek karbantartása végett, feltéve, hogy betartja az alábbi óvintézkedéseket:
Abban az esetben, ha a tetőn rendszeres karbantartást vagy tisztítást igénylő épületgépészeti elemek vagy gépek találhatók, javasoljuk, hogy alakítson ki gyalogos közlekedő utakat beton járólapokkal, mely biztonságos útvonalat biztosít a kezelőszemélyzet számára. A közlekedő útvonalak kiépítése előtt megfelelő védőréteget kell helyezni a szigetelőlemez és a beton járólapok közé.
Amikor valamilyen okból kifolyólag mégis közvetlenül a vízszigetelő lemezre lép, saját biztonsága és a lemez sérülésének elkerülése érdekében viseljen sima talpú lábbelit.
Ha a vízszigetelő lemezekre kell lépnie, javasoljuk, hogy nyáron ezt ne a legmelegebb, télen pedig ne a leghidegebb napszakban tegye. Annak érdekében, hogy ne tegye ki a lemezeket kimondottan nagy mechanikai terhelésnek, túlzottan vastag (recézett) talpú helyett viseljen sima talpú lábbelit. Recézett talpú lábbeli viselése esetén határozottan tanácsoljuk, hogy ellenőrizze, nem tapadt-e apró kavics vagy egyéb karcoló hatású anyag a lábbeli talpára vagy recéi közé, mielőtt rálépne a vízszigetelő lemezre, nehogy megkarcolja vagy kilyukassza azt.
Az épületgépészeti berendezések és gépek nem bocsáthatnak ki és nem szivárogtathatnak agresszív, környezetszennyező vagy káros anyagokat (folyadékok, szilárd anyagok, illetve gőzök) melyek ronthatnák a vízszigetelő lemez teljesítményét.

A tetőn található épületgépészeti berendezéseken és gépeken végzett karbantartási műveletek során maximális elővigyázatossággal kell eljárni, hogy ne sérüljön meg a vízszigetelő lemez, továbbá megfelelő ideiglenes védőszerkezeteket kell alkalmazni.
 
Ügyeljen rá, hogy ne folyjék ki olyan anyag a tetőre, ami kárt tehetne a vízszigetelő lemezben. Véletlen kiömlés esetén minden hulladékot és anyagkifolyást haladéktalanul el kell távolítani és a vízszigetelő lemezt megfelelő módon meg kell tisztítani - szükség esetén folyó vízzel -, mindenkor betartva a hatályos biztonsági és környezetvédelmi előírásokat.
Új épületgépészeti berendezés vagy gép telepítés után a tetőn újonnan létrehozott áttöréseket le kell szigetelni.
Ahhoz, hogy a vízszigetelő lemez a maximális teljesítményét tudja nyújtani és hosszú távon megőrizze tulajdonságait, a tetőt ajánlott rendszeres időközönként ellenőrizni és megtisztítani.
Ezeket a műveleteket az alábbi lista foglalja össze:

A konkrét esettől függően egyéb ellenőrzések és javítási/karbantartási műveletek is hasznosak/szükségesek lehetnek, illetve az is előfordulhat, hogy ezeket sűrűbben kell elvégezni. Ilyen esetben tervezőnek vagy szakembernek kell kiegészítenie útmutatásunkat.
 
Önnek az alábbi általános ellenőrzéseket kell végrehajtania a táblázatban foglalt gyakorisággal:
		Általános ellenőrzések                                                          Gyakoriság
	Cél

	Lefolyók lombkosarainak megtisztítása
	Félévente
	A lefolyók eltömődésének, illetve működésük korlátozásának vagy megakadályozásának elkerülése

	A bitumenes vízszigetelő lemezen található szennyeződés (talaj, homok, stb.) eltávolítása
	Félévente
	A termőkultúra kialakulásának megakadályozása, mely támogatná a növényzet és a mikroorganizmusok elterjedését

	A tetőn található hulladék és törmelék eltávolítása
	Szükség 
szerint
	Annak megakadályozása, hogy idegen anyagok vagy a hulladék kárt 
tegyen a vízszigetelő 
lemezben

	A tető és az arra telepített berendezések általános átvizsgálása, a nyilvánvaló problémák azonosítására (vízszigetelés, bevilágítók, épületgépészet, stb.)
	Félévente
	Annak biztosítása, hogy a problémák azonnal jelentve legyenek a javítási műveleteket elvégző 
félnek

	Az esetleges növényzet eltávolítása
	Félévente
	A növényzet növekedésének és elterjedésének akadályozása


(*)Ezt a feladatot ellenőrzési és karbantartási szerződés megkötésével szakcégre lehet bízni

